

ที่ มท ๐๘๑๘.2/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

กันยายน ๒๕๖3

เรื่อง การสำรวจข้อมูลงบประมาณค่าใช้จ่ายในการเลือกตั้งสมาชิกสภาท้องถิ่นหรือผู้บริหารท้องถิ่น ภายใต้

สถานการณ์การแพร่ระบาดของโรคติดเชื้อไวรัสโคโรนา 2019

เรียน ผู้ว่าราชการจังหวัด ทุกจังหวัด

อ้างถึง หนังสือกระทรวงมหาดไทย ด่วนที่สุด ที่ มท 0818.2/ว 4289 ลงวันที่ 22 กรกฎาคม 2563

สิ่งที่ส่งมาด้วย แบบสำรวจข้อมูลงบประมาณค่าใช้จ่ายในการเลือกตั้งสมาชิกสภาท้องถิ่นหรือผู้บริหารท้องถิ่น

ขององค์กรปกครองส่วนท้องถิ่น ภายใต้สถานการณ์การแพร่ระบาดของโรคติดเชื้อไวรัสโคโรนา 2019

จำนวน 1 ชุด

ตามที่กระทรวงมหาดไทยมีหนังสือแจ้งจังหวัดซักซ้อมแนวทางการจัดทำงบประมาณรายจ่ายประจำปี พ.ศ. 2564 ขององค์กรปกครองส่วนท้องถิ่น รายการค่าใช้จ่ายสำหรับการเลือกตั้งขององค์กรปกครองส่วนท้องถิ่น รวมทั้งการจัดเตรียมงบประมาณเพิ่มเติมรองรับกรณีการจัดการเลือกตั้งภายใต้สถานการณ์การแพร่ระบาดของโรคติดเชื้อไวรัสโคโรนา 2019 ที่จะต้องดำเนินการตามพระราชบัญญัติโรคติดต่อ พ.ศ. 2558 รวมถึงมาตรการต่าง ๆ ที่เกี่ยวข้อง อาทิเช่น การจัดเตรียมสถานที่เลือกตั้งที่ต้องเว้นระยะห่างทางสังคม (Social Distancing) โดยกำหนดจำนวนผู้มีสิทธิเลือกตั้งไว้ในแต่ละหน่วยเลือกตั้งไม่เกิน 600 คน การจัดหาวัสดุอุปกรณ์ เวชภัณฑ์ ที่จำเป็นต้องใช้ในการป้องกัน (หน้ากากอนามัย Face Shield เจลล้างมือ แอลกอฮอล์) เป็นต้น รายละเอียดปรากฏ ตามหนังสือที่อ้างถึง นั้น

กรมส่งเสริมการปกครองท้องถิ่นขอเรียนว่า เพื่อให้ทราบข้อมูลงบประมาณค่าใช้จ่ายในการเลือกตั้งสมาชิกสภาท้องถิ่นหรือผู้บริหารท้องถิ่น ภายใต้สถานการณ์การแพร่ระบาดของโรคติดเชื้อไวรัสโคโรนา 2019 จึงขอให้จังหวัดแจ้งองค์กรปกครองส่วนท้องถิ่นตอบแบบสำรวจข้อมูลในประเด็น ดังนี้

1. รายได้ที่คาดว่าได้รับจริงตามงบประมาณรายจ่ายประจำปี พ.ศ. 2564 ของไตรมาส ที่ 1 (จำแนกเป็นรายเดือน ตุลาคม พฤศจิกายน และธันวาคม 2563)

2. รายจ่ายที่คาดว่าจะจ่ายตามงบประมาณรายจ่ายประจำปี พ.ศ. 2564 ของไตรมาส ที่ 1 (จำแนกเป็นรายเดือน ตุลาคม พฤศจิกายน และธันวาคม 2563)

3. เงินรายได้คงเหลือหลังหักรายจ่าย ตามข้อ 2 ของไตรมาส ที่ 1 (จำแนกเป็นรายเดือน ตุลาคม พฤศจิกายน และธันวาคม 2563)

4. ยอดรวมงบประมาณค่าใช้จ่ายในการเลือกตั้งสมาชิกสภาท้องถิ่นหรือผู้บริหารท้องถิ่น ทุกรายการ

5. เงินสะสมที่สามารถใช้จ่ายได้ก่อนกันเงินตามระเบียบกระทรวงมหาดไทยว่าด้วย การรับเงิน เบิกจ่ายเงิน การฝากเงิน การเก็บรักษาเงิน และการตรวจเงินขององค์ปกครองส่วนท้องถิ่น พ.ศ. 2547

6. เงินสะสมที่สามารถใช้จ่ายได้หลังกันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่า 3 เดือน และกันไว้อีกร้อยละ 10 ของงบประมาณรายจ่ายประจำปี พ.ศ. 2564 เพื่อเป็นค่าใช้จ่ายในการบริหารงานและกรณีมีภัยพิบัติเกิดขึ้น ตามระเบียบกระทรวงมหาดไทยว่าด้วย การรับเงิน เบิกจ่ายเงิน การฝากเงิน การเก็บรักษาเงิน และการตรวจเงินขององค์ปกครองส่วนท้องถิ่น พ.ศ. 2547 ข้อ 89 (3)

/7. เงินทุนสำรอง ...

-2-

7. เงินทุนสำรองเงินสะสมที่สามารถนำมาใช้จ่ายได้

8. กรณีมีการหักเงินรายได้คงเหลือ ตามข้อ 3 , เงินสะสม และเงินทุนสำรองเงินสะสมแล้ว มีค่าใช้จ่ายในการเลือกตั้งไม่เพียงพอ ให้ระบุจำนวนเงินค่าใช้จ่ายที่ไม่เพียงพอ (บาท)

9. ข้อบัญญัติหรือเทศบัญญัติได้รับความเห็นชอบหรืออนุมัติเสร็จสิ้น (ผู้ว่าราชการจังหวัด หรือนายอำเภอ) แล้ว หรือไม่

รายละเอียดปรากฏตามสิ่งที่ส่งมาด้วย ทั้งนี้ ขอให้องค์กรปกครองส่วนท้องถิ่นสแกน QR Code ท้ายหนังสือนี้ และตอบแบบสำรวจข้อมูลดังกล่าวข้างต้น ให้แล้วเสร็จภายในวันอังคารที่ 22 กันยายน 2563 และเมื่อองค์กรปกครองส่วนท้องถิ่นดำเนินการแล้วให้พิมพ์แบบสำรวจข้อมูลดังกล่าวแจ้งให้จังหวัดทราบด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองการเลือกตั้งท้องถิ่น

โทร ๐-๒๒๔๑-๙๐๐๐ ต่อ ๒๓๗2-๓

โทรสาร 0-2241-7223

ผู้ประสานงานกองการเลือกตั้งท้องถิ่น

นายสุรัตน์ นุชอุทัย โทร ๐9-4864-3113



แบบสำรวจข้อมูลฯ